Okirat száma: 07-7/426-2/2018

Módosító okirat

**A Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat a Pécsi Többcélú Agglomerációs Társulás Társulási Tanácsa által 2017. december 7. napján kiadott, 07-7/67-14/2017. számú alapító okiratát az államháztartásról szóló 2011. évi CXCV. törvény 8/A. §-a alapján – Pécsi Többcélú Agglomerációs Társulás Társulási Tanácsa …/2018. (V.18.) számú határozatára figyelemmel – a következők szerint módosítom:**

1. **Az alapító okirat 1.2.2. pontjának 6. sora elhagyásra kerül a további szerkezeti egységek számozásának értelemszerű megváltozásával.**
2. **Az alapító okirat 4.3 pontjának első bekezdésében szereplő alábbi mondat elhagyásra kerül:**

„Az intézmény székhelyén napközbeni gyermekfelügyeletet is működtet Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat Fészek Napközbeni Gyermekfelügyelet néven.”

1. **Az alapító okirat 4.3. pontja kiegészül a következő rendelkezéssel:**

„Feladat-ellátási megállapodás alapján családi bölcsőde biztosítása Túrony Község Önkormányzata részére a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat Mesevár Családi Bölcsőde telephelyen.”

1. **Az alapító okirat 4.4. pontjában foglalt táblázat 3. sorában a kormányzati funkciók, államháztartási szakfeladatok és szakágazatok osztályozási rendjéről szóló 68/2013. (XII.29.) NGM rendelet 2018. január 1-jével bekövetkezett változása miatt a „Gyermekek napközbeni ellátása” szövegrész helyébe a „Gyermekek napközbeni ellátása családi bölcsőde, munkahelyi bölcsőde, napközbeni gyermekfelügyelet vagy alternatív napközbeni ellátás útján” szövegrész lép.**
2. **Az alapító okirat 4.5. pontja a következő szövegrésszel egészül ki:**

**„**valamint Túrony község közigazgatási területe feladat-ellátási megállapodás alapján családi bölcsőde vonatkozásában.”

Jelen módosító okiratot 2018. június 6. napjától kell alkalmazni.

Pécs, 2018. május 18.

P.H.

Pfeffer József

a társulási tanács elnöke